Page:Ten Tragedies of Seneca (1902).djvu/142

122 Hinc raptus. CHOR. Animos gravius incertos tenes.

Quid sit, quod horres, ede, & auctorem indica.

Non quæro, quis sit, sed uter. effare ocius.

NUNT. In arce summa Pelopeæ pars est domus

Conversa ad Austros; cujus extremum latus

Æquale monti crescit, atque urbem premit,

Et contumacem regibus populum suis

Habet sub ictu: fulget hic turbæ capax

Immane tectum, cujus auratas trabes

Variis columnæ nobiles maculis ferunt.

Port ista vulgo nota, quæ populi colunt,

In multa dives spatia discedit domus.

Arcana in imo regio secessu patet,

Alta vetustum valle compescens nemus,

Penetrale regui. nulla qua lætos solet

Præbere ramos arbor, aut ferro coli:

Sed taxus, & cupressus, & nigra ilice

Obscura nutat silva; quam supra eminens

Despectat alte quercus, & vincit nemus.

Hinc auspicari regna Tantalidæ solent,

Hinc petere lapsis rebus & dubiis opem,

Affixa inhærent dona, vocales tubæ,

Fractique currus, spolia Myrtoi maris,

Victæque falsis axibus pendent rotæ,

Et omne gentis facinus: hoc Phrygius loco

Fixus tiaras Pelopis; hic præda hostium,

Et de triumpho picta barbarico chlamys.

Fons stat sub umbra tristis, & nigra piger

Hæret palude. talis est diræ Stygis

Deformis unda, quæ facit cœlo fidem.

Hie nocte cæca gemere ferales Deos,

Fama est: catenis lucus excussis sonat,

Ululantque Manes. Quidquid audire est metus,

Illic videtur. errat antiquis vetus

Emissa bustis turba, & insultant loco

Majora notis monstra. Quin tota solet

Micare flamma ssilva, & excelsæ trabes

Ardent sine igne. sæpe latratu nemus

Trino remugit: sæpe simulacris domus

Attonita magnis. nec dies sedat metum.

Nox propria luco est, & superstitio inferum

In luce media regnat. Hinc orantibus

Responsa dantur certa, cum ingenti sono

 CHOR. Thou art keeping our minds, in considerable uncertainty which is very trying. What can it be? at what art thou in such a state of fright? Speak out, and tell us the cause—tell us the author of the crime! We do not ask thee simply, who did it, but which of the two brothers was it. Speak, man, speak quickly! 